Ante 1942 la areo en qua la urbo fondesis esis tote rurala. Tamen, en 1942 ol selektesis por la loko di la Projeto Manhattan, por krear l'atomobombo. En la loko existis elektro ed aquo facile, la habitantaro esis mikra e la lando esis tre chipa, ma la fervoyo esis proxima. Anke, la areo jacis en 27-kma longa valo, e se acidento eventus, ol ne afektus altra loki e protektar la sekreta projeto esus facila. Quankam la habitantaro kreskis de 3,000 personi en 1942 til cirkume 75,000 en 1945, e malgre ke la K-25 faceyo bezonis 178,000 m² por operar, la urbo esis sekreto e ne aparis en mapi. Mem la nomo dil urbo ne aparis til 1949; til lore omnu uzis la nomo Clinton Engineering Works (CEW).